Subject: Eesti Kirjanike Liidu ettepanekud Autoriõiguse seaduse eelnõule
From: "Maarja Kangro" <[email-masked]>
To: "Justiits- ja Digiministeerium" <[email-masked]>, "Alex Luik - JUSTDIGI" <[email-masked]>
Date: Mon, 10 Nov 2025 13:59:20 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Saadan Eesti Kirjanike Liidu ettepanekud Autoriõiguse seaduse muutmiseks: 
kirja erakopeerimistasude jaotuskava kohta ja ettepanekud laenutustasude 
kohta.
Ettepanekud laenutustasude kohta on järgmised:
1. Laenutustasu maksmisel võtta arvesse ka laenutusi kooliraamatukogudest ja 
Rahvusraamatukogust (13.3.4 ja 13.3.9).
2. Lisada paragrahvi 13.3.1 sõna „õiglane“ – „on õigus saada kojulaenutamise 
eest õiglast tasu“. See tähendaks tasu, mis katab raamatu laenutamise tõttu 
potentsiaalselt saamata jäävat müügitulu.
3. Analoogiliselt 27.7.1.4 ja 27.7.2 sätestatuga tuleks seaduses fikseerida 
arvestusühikuna ühe laenutuskorra hind koos selle regulaarse 
ülevaatamiskorraga (indekseerimisega).
4. Tõsta ühele autorile väljamakstava laenutustasu ülempiir kuuekordse 
eelmise kalendriaasta brutokuupalgani (nagu ümarlaual räägitigi).
5. Laenutustasu tuleks välja viia kultuuriministeeriumi eelarverealt 
„Kirjanduspoliitika kujundamine ja rakendamine“, sest tegu on 
autoriõigusliku teemaga, mis puudutab kirjandust kui sõnakunsti vähe. 
Laenutustasu ei ole riiklik toetusmeede kirjandusele ja see võiks olla 
seadusest selgesti ka nähtav.

Ettepanekud erakopeerimistasude jaotuskava kohta leiab manusest.

Tervitades
Maarja Kangro
Eesti Kirjanike Liit
5172827